बच्चों ने तीन दिवसीय खेल प्रतियोगिता में दिखाई प्रतिभा
बचपनप्ले स्कूल में तीन दिवसीय खेल प्रतियोगिता का आयोजन किया गया। इसमें बच्चों को नवदीप स्टेडियम नरवाना में घुमाया गया तथा बच्चों को विभिन्न प्रकार के खेलों के बारे में जानकारी दी गई। इसके बाद विद्यालय प्रांगण में खेल प्रतियोगिताओं का आयोजन करवाया गया। जिसमें प्रत्येक बच्चे ने उत्साह के साथ हिस्सा लिया। प्ले ग्रुप के नवजोत ने प्रथम, अनिरूद्ध ने द्वितीय तथा तनीष ने रेस में तृतीय, लेवल 1 की डांसिंग रेस में आशीष ने प्रथम, समप्रीत ने द्वितीय और अरमान ने तृतीय स्थान पाया। लेवल 2 की लेमन रेस में रूचिका ने प्रथम, अवनी ने द्वितीय और विनय ने तृतीय, लेवल 3 की जम्पिंग रेस में ओजस्वी ने प्रथम, नितिन ने द्वितीय तथा सुमित ने तृतीय स्थान पाया। प्रथम कक्षा के पेयर रेस में अलिना अक्षिता ने प्रथम, राधिका अनुजा ने द्वितीय तथा रोहित दक्ष ने तृतीय स्थान पाया।
द्वितीय कक्षा में फ्रॉग रेस में लवकेश ने प्रथम, रोहित ने द्वितीय और वंशिका ने तृतीय स्थान पाया। लड़कियों की वन लेग रेस में शीतल ने प्रथम, वंशिका ने द्वितीय और भूमि ने तृतीय स्थान प्राप्त किया। आचार्या नीना गुप्ता ने कहा कि खेलों से बच्चों का चहुंमुखी विकास होता है तथा उनमें नेतृत्व करने की क्षमता का विकास होता है। सभी प्रथम, द्वितीय तथा तृतीय स्थान प्राप्त करने वाले प्रतिभागियों को सम्मानित किया गया।
hin_Deva hin_Deva hin_Deva